|  |  |  |
| --- | --- | --- |
| **Analýza sociálnych vplyvov**  **Vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rovnosť žien a mužov a vplyvy na zamestnanosť**  **(**Ak v niektorej z hodnotených oblastí sociálnych vplyvov (bodov 4.1 až 4.4) nebol identifikovaný vplyv, uveďte v príslušnom riadku analýzy poznámku „Bez vplyvu.“.) | | |
| **4.1 Identifikujte, popíšte a kvantifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.** | | |
| *Vedie návrh k zvýšeniu alebo zníženiu príjmov alebo výdavkov domácností?*  *Ktoré skupiny domácností/obyvateľstva sú takto ovplyvnené a akým spôsobom?*  *Sú medzi potenciálne ovplyvnenými skupinami skupiny v riziku chudoby alebo sociálneho vylúčenia?*  **(V prípade vyššieho počtu hodnotených opatrení doplňte podľa potreby do tabuľky pred bod 4.2 ďalšie sekcie - 4.1.1 Pozitívny vplyv/4.1.2 Negatívny vplyv).** | | |
| *a)* | ***4.1.1 Pozitívny vplyv*** | |
| *b)* | ***Popíšte*** *opatrenie a jeho vplyv na hospodárenie domácností s uvedením, či ide o zvýšenie príjmov alebo zníženie výdavkov:* | Predkladaný návrh zákona zakladá pozitívny vplyv, spočívajúci v znížení výdavkov domácností na právne služby, a to najmä:   1. rozšírením okruhu oprávnených osôb, 2. zvýšením zákonných hraníc príjmu pre priznanie nároku na poskytnutie právnej pomoci, 3. znížením hranice minimálnej hodnoty sporu, 4. možnosťou odpustiť poplatok za predbežnú konzultáciu   V súvislosti s vývojom na Ukrajine a so zavedením inštitútu dočasného útočiska, predkladaný návrh zákona rozširuje okruh oprávnených osôb na poskytnutie právnej pomoci o cudzinca žiadajúceho o poskytnutie dočasného útočiska podľa § 30 ods. 1 zákona č. 480/2002 Z. z. a o odídenca podľa § 2 písm. j) zákona č. 480/2002 Z. z., a to v konaniach, kde bola žiadosť o poskytnutie dočasného útočiska zamietnutá, alebo bolo vydané rozhodnutie o zrušení poskytovania dočasného útočiska. Tak, ako aj iní žiadatelia o azyl, aj cudzinec žiadajúci o poskytnutie dočasného útočiska a odídenec budú mať v uvedených prípadoch právo na priznanie právnej pomoci v tzv. azylovej veci v prípade vydania tzv. negatívneho rozhodnutia migračným úradom v uvedených špecifikovaných prípadoch (t. j. v konaní o správnej žalobe proti rozhodnutiu migračného úradu). Tým sa zrovnoprávania osoby v statuse cudzinca žiadajúceho o dočasné útočisko a v statuse odídenca s ostatnými žiadateľmi o azyl. Je potrebné uviesť, že vzhľadom na zákonné dôvody zamietnutia žiadosti o dočasné útočisko resp. zrušenia dočasného útočiska pôjde len o veľmi malý počet oprávnených osôb, ktorým by v budúcnosti mohlo byť takéto rozhodnutie vydané, a ktoré by následne mohli požiadať Centrum právnej pomoci (ďalej len „centrum“) o priznanie právnej pomoci. V ostatných veciach sú odídenci oprávnení na poskytnutie právnej pomoci zo strany centra za rovnakých podmienok ako iné fyzické osoby na území SR.  Predkladaný návrh zákona zvyšuje koeficient výpočtu hranice materiálnej núdze pre priznanie nároku na poskytnutie právnej pomoci. Koeficient nebol menený od r. 2012, čo spôsobilo výrazné prehĺbenie rozdielu medzi hranicou materiálnej núdze a minimálnou mzdou. Koeficient materiálnej núdze sa upravuje tak, že hranica na priznanie nároku na poskytnutie právnej pomoci bez finančnej účasti sa zvýši z 1,4 násobku na 1,8 násobok sumy životného minima. Hranica na priznanie nároku na poskytnutie právnej pomoci s finančnou účasťou sa zvýši z 1,6 násobku na 2,1 násobok sumy životného minima. Zároveň sa zavádza presnejšia úprava inštitútu tzv. osobitného zreteľa. V súčasnosti právna úprava bližšie nešpecifikuje, akým spôsobom má centrum postupovať pri priznávaní nároku na právnu pomoc v prípade, ak je to primerané okolnostiam žiadanej právnej pomoci a tento postup je upravený interným predpisom centra, ktorý zároveň upravuje hranice materiálnej núdze. Po novom sa upravuje hranica materiálnej núdze v zákone na maximálne 2,6 násobok zvýšenej hranice materiálnej núdze (1,8 násobok sumy životného minima). Zároveň, pre uplatnenie osobitného zreteľa bude potrebné zohľadniť skutkový stav a okolnosti prípadu, ktorý je predmetom rozhodovania o nároku na poskytovanie právnej pomoci, na sociálnu situáciu, zdravotný stav, ohrozenie diskrimináciou a nerovnakým zaobchádzaním alebo na iné zraniteľné postavenie fyzickej osoby, ktorá žiada o poskytnutie právnej pomoci. Skúmať sa bude situácia za kalendárny mesiac, v ktorom bude podaná žiadosť s prihliadnutím na šesť predchádzajúcich mesiacov. Táto právna úprava zvýši transparentnosť rozhodovacej praxe centra pri uplatňovaní tzv. osobitného zreteľa a zvýši právnu istotu žiadateľov, keďže zavádza presné podmienky pre jeho uplatnenie. Naďalej však pôjde o možnosť centra a každý prípad bude posudzovaný individuálne. Toto opatrenie tak znižuje výdavky domácností na právnu pomoci.  Predkladaný návrh mení hranicu minimálnej hodnoty sporu, ktorý je v súčasnosti naviazaný na sumu minimálnej mzdy. Vzhľadom na rast minimálnej mzdy sa však táto suma výrazne zvyšuje, a preto sa podľa predkladaného návrhu bude stanovovať na základe 2,1 násobku sumy životného minima. Toto opatrenie tak znižuje výdavky domácností v materiálnej núdzi na právnu pomoci.  Oproti doterajšiemu stavu sa navrhuje, aby vo výnimočných prípadoch mohlo centrum odpustiť poplatok za predbežnú konzultáciu, táto možnosť doteraz v zákone chýbala.  V prípade plnoletých nezaopatrených detí dôjde k zrovnoprávneniu plnoletého nezaopatreného dieťaťa s ostatnými fyzickými osobami čo do posudzovania ich materiálnej núdze na účely priznania nároku na právnu pomoc. |
| *c)* | ***Špecifikujte*** *ovplyvnené skupiny:* | *Ovplyvnená skupina č. 1*  Osoby, ktorým bolo vydané rozhodnutie o zamietnutí žiadosti o poskytnutie dočasného útočiska a odídenci, ktorým bolo vydané rozhodnutie o zrušení dočasného útočiska. |
|  |  | *Ovplyvnená skupina č. 2*  Osoby, ktoré sú v materiálnej núdzi, potrebujú právnu pomoc, nevedia si túto zabezpečiť vlastným majetkom. |
|  |  | *Ovplyvnená skupina č. 3*  Osoby, ktoré absolvujú predbežnú konzultáciu v centre. |
|  |  | *Ovplyvnená skupina č. 4*  Plnoleté nezaopatrené deti. |
| *d)* | ***Kvantifikujte*** *rast príjmov alebo pokles výdavkov* ***za jednotlivé******ovplyvnené******skupiny*** *domácností / skupiny jednotlivcov a počet obyvateľstva/domácností ovplyvnených predkladaným návrhom.* | |
| *e)* | * *priemerný rast príjmov/ pokles výdavkov v skupine v eurách a/alebo v % / obdobie:* * *veľkosť skupiny (počet obyvateľov):* | *Ovplyvnená skupina č. 1*  Rast príjmov alebo pokles výdavkov v tejto oprávnenej skupine nie je možné kvantifikovať, keďže inštitút dočasného útočiska bol prvý krát aplikovaný v r. 2022 v súvislosti s príchodom utečencov a utečeniek z Ukrajiny. Keďže veľká časť z týchto osôb sú matky s deťmi alebo osoby v staršom veku, je možné predpokladať pozitívny vplyv na pokles ich výdavkov. Zároveň, pôjde o veľmi malý počet rozhodnutí, keďže ide o pomerne špecifické zákonné dôvody. |
|  |  | *Ovplyvnená skupina č. 2*  V prípade týchto osôb dôjde k pozitívnemu vplyvu na pokles výdavkov na zabezpečenie právnej pomoci. Podľa prepočtov centra je možné očakávať nárast počtu osôb, ktoré budú oprávnené na priznanie právnej pomoci a ktoré by v súčasnosti mohli získať právnu pomoci len v prípade uplatnenia inštitútu tzv. osobitného zreteľa.  Pri v súčasnosti platnej sume životného minima 273,99 eur v prípade jednej plnoletej fyzickej osoby je 1,4 násobok životného minima suma 383,59 eur a 1,6 násobok životného minima 438,38 eur. Pri zvýšenom koeficiente podľa predloženého návrhu, by sa spodná hranica (priznanie právnej pomoci bez finančnej účasti – 1,8 násobok životného minima) týkala plnoletej fyzickej osoby, ktorej príjmová situácia nepresahuje 493,18 eur a 2,1 násobok sumy životného minima – právna pomoc s finančnou účasťou – by sa týkala fyzickej osoby, ktorej príjmy nepresahujú 575,38 eur. Tzv. osobitný zreteľ (§ 6b zákona č. 327/2005 Z. z.) by sa uplatnil pri fyzickej osobe, ktorej príjem nepresahuje 2,6 násobok 1,8 násobku životného minima, teda nepresahuje 1.282,27 eur.  Predkladaný návrh zákona tak zasiahne nízkopríjmové domácnosti, ktorých príjem je pod hranicou minimálnej mzdy.  Zároveň, dôjde k úprave minimálnej hodnoty sporu, ktorá je jednou z podmienok pre priznanie právnej pomoci centrom vo veciach, ktoré sú vyčísliteľné peniazmi. V súčasnosti je minimálna hodnota sporu naviazaná na minimálnu mzdu, ktorá však v posledných rokoch výrazne rastie. Od 1. januára 2024 je minimálna mzda na úrovni 750 eur, v prípade osôb v materiálnej núdzi (ktorých príjmy sú často nižšie ako minimálna mzda) je však účelné nastaviť hodnotu sporu nižšie. Predkladaný návrh upravuje, že minimálna hodnota sporu sa bude odvíjať od sumy životného minima a bude upravená ako 2,1 násobok životného minima (v súčasnosti by išlo o hodnotu sporu 575,38 eur). |
|  |  | *Ovplyvnená skupina č. 3:*  Oproti doterajšiemu stavu sa navrhuje, aby v prípadoch hodných osobitného zreteľa mohlo centrum odpustiť poplatok za predbežnú konzultáciu, táto možnosť doteraz v zákone chýbala. Za kalendárny rok 2023 poskytlo centrum 3.825 predbežných konzultácií podliehajúcich spoplatneniu poplatkom 4,50 eur, čo predstavovalo výber 17.212,50 eur. V prípade zvýšenia poplatku o 1,50 eur by bol predpokladaný výber 22.950 eur, teda celkové zvýšenie by bolo v hodnote 5737,50 eur.  Podľa predloženého návrhu dôjde síce k malému zvýšeniu poplatku, ale časti týchto osôb by sa mohlo týkať odpustenie poplatku za predbežnú konzultáciu, čo podľa súčasného znenia zákon neumožňuje. Centrum tak bude môcť pri výbere poplatku za predbežnú konzultáciu zohľadniť skutočnú situáciu fyzickej osoby a poplatok odpustiť. |
|  |  | *Ovplyvnená skupina č. 4*  Nie je možné kvantifikovať. |
| *f)* | *Dôvod chýbajúcej kvantifikácie:* | *Ovplyvnená skupina č.1*  Právne služby poskytované podľa novelizovaného zákona nemajú charakter bežnej, pravidelnej alebo opakujúcej sa spotreby. Vždy ide o reakciu na konkrétnu životnú situáciu, ktorej jediným riešením je súdna cesta, pričom tieto životné situácie nie sú predmetom plánovania alebo chcenia konkrétnej osoby.  Diapazón takýchto životných situácií, ktoré nemožno predvídať, je veľmi široký a spočíva v samotnom charaktere právnych služieb pri zastupovaní v súdnom konaní, ktoré nasledujú obvykle vtedy, ak ostatné prostriedky mimosúdnej medziľudskej komunikácie sa ukážu ako neúčinné. Sú to situácie ako napr. spor o vymáhanie nevyplatenej mzdy, určenie otcovstva a výživného, spory o vlastníctvo a mnoho ďalších. Nie je teda možné predpokladať, koľko fyzických osôb žiadajúcich o dočasné útočisko bude mať zamietnutú žiadosť, resp. koľkým odídencom bude dočasné útočisko zrušené, no vzhľadom na špecifickosť zákonných dôvodov predpokladáme zanedbateľný počet. |
|  |  | *Ovplyvnená skupina č. 4*  Právne služby, poskytované podľa novelizovaného zákona, nemajú charakter bežnej, pravidelnej alebo opakujúcej sa spotreby. Vždy ide o reakciu na konkrétnu životnú situáciu, ktorej jediným riešením je súdna cesta, pričom tieto životné situácie nie sú predmetom plánovania alebo chcenia konkrétnej osoby.  Diapazón takýchto životných situácií, ktoré nemožno predvídať, je veľmi široký a spočíva v samotnom charaktere právnych služieb pri zastupovaní v súdnom konaní, ktoré nasledujú obvykle vtedy, ak ostatné prostriedky mimosúdnej medziľudskej komunikácie sa ukážu ako neúčinné. Sú to situácie ako napr. spor o vymáhanie nevyplatenej mzdy, určenie otcovstva a výživného, spory o vlastníctvo a mnoho ďalších. Nie je teda možné predpokladať, koľko plnoletých nezaopatrených detí podá žiadosť o priznanie právnej pomoci. |
| *g)* | ***4.1.1.1******Z toho pozitívny vplyv na skupiny v riziku chudoby alebo sociálneho vylúčenia***  *(V prípade významných vplyvov na príjmy alebo výdavky domácností v riziku chudoby, identifikujte a kvantifikujte pozitívny vplyv na chudobu obyvateľstva (napr. znižovanie miery rizika chudoby, priemerný rast príjmov/ pokles výdavkov v skupine)* | |
| *h)* | ***Popíšte*** *opatrenie a jeho vplyv na hospodárenie domácností s uvedením, či ide o zvýšenie príjmov alebo zníženie výdavkov:* | Predkladaný návrh zákona má pozitívny vplyv na výdavky všetkých domácností v riziku chudoby alebo sociálneho vylúčenia, ktoré spĺňajú definíciu materiálnej núdze na účely priznania nároku na poskytnutie právnej pomoci centrom a potrebujú právnu pomoc v pôsobnosti centra.  Bližšie odôvodnenie je uvedené vyššie. |
| *i)* | ***Špecifikujte*** *ovplyvnené skupiny:* |  |
| *j*) | ***Kvantifikujte*** *rast príjmov alebo pokles výdavkov* ***za jednotlivé ovplyvnené skupiny*** *domácností / skupiny jednotlivcov a počet obyvateľstva/domácností ovplyvnených predkladaným návrhom.* | |
| *k)* | * *priemerný rast príjmov/ pokles výdavkov v skupine v eurách a/alebo v % / obdobie:* * *veľkosť skupiny (počet obyvateľov):* | Ako je uvedené vyššie. |
| *l)* | *Dôvod chýbajúcej kvantifikácie:* |  |
| *a)* | ***4.1.2 Negatívny vplyv*** | |
| *b)* | ***Popíšte*** *opatrenie a jeho vplyv na hospodárenie domácností s uvedením, či ide o zníženie príjmov alebo zvýšenie výdavkov:* | Zvýšia sa výdavky osôb žijúcich v spoločnej domácnosti - predkladaný návrh zákona medzi spoločne posudzované osoby pri rozhodovaní o nároku na právnu pomoc zaradí aj osoby žijúce v spoločnej domácnosti, nie iba manželov alebo deti. Toto opatrenie odstráni nerovnaký prístup pri posudzovaných osobách, ktoré nie sú manželmi (napr. druh, družka) ale taktiež sa podieľajú spoločne na úhrade nákladov domácnosti. Zabezpečí sa tak spravodlivejšie posúdenie nároku na právnu pomoc zo strany centra.  Zvýši sa výdavok domácností – zvyšuje sa poplatok za predbežnú konzultáciu zo sumy 4,50 eur na sumu 6 eur a zavádza sa poplatok za predbežnú konzultáciu vo veci oddlženia. Poplatok za predbežnú konzultáciu však bude možné odpustiť v prípadoch hodných osobitného zreteľa, čím centrum získa možnosť odpustiť poplatok za predbežnú konzultáciu osobám v riziku chudoby.  Zvýši sa výdavok domácností – zavádza sa poplatok za predbežnú konzultáciu zo sumy 4,50 eur na sumu 6 eur a za predbežnú konzultáciu vo veci oddlženia. Poplatok za predbežnú konzultáciu však bude možné odpustiť v prípadoch hodných osobitného zreteľa, čím centrum získa možnosť odpustiť poplatok za predbežnú konzultáciu osobám v riziku chudoby. Súčasne sa zavádza poplatok za žiadosť o poskytnutie právnej pomoci v konaní o oddlžení vo výške 50 eur. Aj tento poplatok bude možné odpustiť v prípadoch hodných osobitného zreteľa (osobám v riziku chudoby). |
| *c)* | ***Špecifikujte*** *ovplyvnené skupiny:* | *Ovplyvnená skupina č. 1*  Osoby žijúce v spoločnej domácnosti ako spoločne posudzované osoby. |
|  |  | *Ovplyvnená skupina č. 2*  Záujemcovia o poskytnutie právnej pomoci v konaní o oddlžení. |
|  |  | *Ovplyvnená skupina č. 3*  Záujemcovia o predbežnú konzultáciu vo všeobecnosti. |
| *d)* | ***Kvantifikujte*** *pokles príjmov alebo rast výdavkov* ***za jednotlivé******ovplyvnené******skupiny*** *domácností / skupiny jednotlivcov a počet obyvateľstva/domácností ovplyvnených predkladaným návrhom.* | |
| *e)* | * *priemerný pokles príjmov/ rast výdavkov v skupine v eurách a/alebo v % / obdobie:* * *veľkosť skupiny (počet obyvateľov):* | *Ovplyvnená skupina č. 1*  Nemožno kvantifikovať – zvýšenie výdavkov. |
|  | *Ovplyvnená skupina č. 2*  Zvýšenie výdavkov o 6 eur. |
|  |  | *Ovplyvnená skupina č. 3*  Rozdiel medzi doterajšou a novo navrhovanou výškou poplatku za predbežnú konzultáciu – zvýšenie výdavkov o 1,50 eur.  V prípade osôb žiadajúcich o predbežnú konzultáciu vo veci oddlženia by sa zavedenie poplatku vo výške 6 eur mohlo týkať cca 24.554 osôb (počet konzultácií za r. 2023).  Zároveň sa navrhuje zavedenie poplatku za žiadosť o poskytnutie právnej pomoci v konaní o oddlžení vo výške 50 eur. V prípade osôb žiadajúcich o poskytnutie právne pomoci v konaní o oddlžení by sa poplatok mohol týkať cca 6.000 osôb (počet žiadostí za r. 2023 bol cca 9.000 a predpokladá sa, že oslobodených od poplatku bude cca 1/3 žiadateľov). |
| *f)* | *Dôvod chýbajúcej kvantifikácie:* | *Ovplyvnená skupina č. 1:*  Je nemožné vopred čo i len odhadnúť počet osôb, ktoré budú po novom spoločne posudzované (a teda vzhľadom na príjem ostatných členov domácnosti by už nemuseli spĺňať podmienky materiálnej núdze). Tento negatívny vplyv je však čiastočne sanovaný zvýšením hraníc materiálnej núdze, a teda rozšírením okruhu prijímateľov právnej pomoci v režime novelizovaného zákona. |
| *g)* | ***4.1.2.1******Z toho negatívny vplyv na skupiny v riziku chudoby alebo sociálneho vylúčenia***  *(V prípade významných vplyvov na príjmy alebo výdavky domácností v riziku chudoby, identifikujte a kvantifikujte negatívny vplyv na chudobu obyvateľstva (napr. zvyšovanie miery rizika chudoby, priemerný pokles príjmov/ rast výdavkov v skupine)* | |
| *h)* | ***Popíšte*** *opatrenie a jeho vplyv na hospodárenie domácností s uvedením, či ide o zníženie príjmov alebo zvýšenie výdavkov:* | Zvýšia sa výdavky osôb žijúcich v spoločnej domácnosti - predkladaný návrh zákona medzi spoločne posudzované osoby pri rozhodovaní o nároku na právnu pomoc zaradí aj osoby žijúce v spoločnej domácnosti, nie iba manželov alebo deti. Toto opatrenie odstráni nerovnaký prístup pri posudzovaných osobách, ktoré nie sú manželmi (napr. druh, družka) ale taktiež sa podieľajú spoločne na úhrade nákladov domácnosti. Zabezpečí sa tak spravodlivejšie posúdenie nároku na právnu pomoc zo strany centra.  Zvýšia sa výdavky domácností v materiálnej núdzi, keďže sa zvyšuje suma poplatku za predbežnú konzultáciu zo sumy 4,50 eur na sumu 6 eur. Pôjde však len o zvýšenie v hodnote 1,50 eur/predbežná konzultácia, pričom centrum získa aj možnosť poplatok odpustiť.  Podľa predloženého návrhu dôjde síce k malému zvýšeniu poplatku, ale časť týchto osôb by sa mohlo týkať odpustenie poplatku za predbežnú konzultáciu, čo v súčasnosti zákon neumožňuje. Centrum tak bude môcť pri výbere poplatku za predbežnú konzultáciu zohľadniť skutočnú situáciu fyzickej osoby a poplatok odpustiť.  Zvýšia sa výdavky domácností, ktoré čelia dlhom, keďže sa zavádza poplatok za predbežnú konzultáciu vo veci oddlženia vo výške 6 eur a za žiadosť o poskytnutie právnej pomoci v konaní o oddlžení vo výške 50 eur. V prípade žiadosti o poskytnutie právnej pomoci vo veci oddlženia sa neskúma podmienka materiálnej núdze, ktorá sa skúma u žiadateľov o poskytnutie právnej pomoci v tzv. civilných veciach, t. j. žiadateľ o právnu pomoc vo veci oddlženia nemusí byť v materiálnej núdzi. Z praxe vyplýva, že žiadatelia o predbežnú konzultáciu a o právnu pomoc vo veci oddlženia sú v rôznej finančnej situácii a tiež sa situácia ľudí, ktorí žiadajú o oddlženie, zmenila v porovnaní so situáciou, kedy bolo oddlženie v aktuálnej forme v roku 2017 zavedené. Nie je teda žiaduce a účelné, aby bolo poskytovanie právnej pomoci vo veci oddlženia centrom naďalej úplne bezplatné. Preto sa zjednocujú podmienky pre predbežnú konzultáciu, ktorá bude aj vo veciach oddlženia spoplatnená, pričom zároveň bude možné rozhodnúť o odpustení poplatku (to platí aj pre poplatok za žiadosť o poskytnutie právnej pomoci v konaní o oddlžení). |
| *i)* | ***Špecifikujte*** *ovplyvnené skupiny:* | *Ovplyvnená skupina č. 1*  Záujemcovia o predbežnú konzultáciu vo všeobecnosti. |
|  | *Ovplyvnená skupina č. 2*  Záujemcovia o predbežnú konzultáciu v agende oddlženia a o poskytnutie právnej pomoci v konaní o oddlžení. |
| *j*) | ***Kvantifikujte*** *pokles príjmov alebo rast výdavkov* ***za jednotlivé ovplyvnené skupiny*** *domácností / skupiny jednotlivcov a počet obyvateľstva/domácností ovplyvnených predkladaným návrhom.* | |
| *k)* | * *priemerný pokles príjmov/ rast výdavkov v skupine v eurách a/alebo v % / obdobie:* * *veľkosť skupiny (počet obyvateľov):* | *Ovplyvnená skupina č. 1*  Rozdiel medzi doterajšou a novo navrhovanou výškou poplatku za predbežnú konzultáciu – zvýšenie výdavkov zo sumy 4,50 eur na sumu 6 eur. |
|  | *Ovplyvnená skupina č. 2*  Zavádza sa nový poplatok za predbežnú konzultáciu v agende oddlženia vo výške 6 eur. Taktiež sa zavádza sa nový poplatok za žiadosť o poskytnutie právnej pomoci v konaní o oddlžení vo výške 50 eur. V roku 2023 evidovalo centrum 24.554 konzultácií v agende oddlženia. |
| *l)* | *Dôvod chýbajúcej kvantifikácie:* |  |

|  |  |  |  |
| --- | --- | --- | --- |
| **4.2 Identifikujte, popíšte a kvantifikujte vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva a vplyv na sociálnu inklúziu.** | | | |
| *Má návrh vplyv na prístup k zdrojom, právam, tovarom a službám?*  *Popíšte hodnotené opatrenie, špecifikujte ovplyvnené skupiny obyvateľstva a charakter zmeny v prístupnosti s ohľadom na dostupnosť finančnú, geografickú, kvalitu, organizovanie a pod. Uveďte veľkosť jednotlivých ovplyvnených skupín.* | | | |
| *a)* | *Rozumie sa najmä na prístup k:*   * *sociálnej ochrane, sociálno-právnej ochrane, sociálnym službám (vrátane služieb starostlivosti o deti, starších ľudí a ľudí so zdravotným postihnutím),* * *kvalitnej práci, ochrane zdravia, dôstojnosti a bezpečnosti pri práci pre zamestnancov a existujúcim zamestnaneckým právam,* * *pomoci pri úhrade výdavkov súvisiacich so zdravotným postihnutím,* * *zamestnaniu, na trh práce (napr. uľahčenie zosúladenia rodinných a pracovných povinností, služby zamestnanosti), k školeniam, odbornému vzdelávaniu a príprave na trh práce,* * *zdravotnej starostlivosti vrátane cenovo dostupných pomôcok pre občanov so zdravotným postihnutím,* * *k formálnemu i neformálnemu vzdelávaniu a celo­životnému vzdelávaniu,* * *bývaniu a súvisiacim základným komunálnym službám,* * *doprave,* * *ďalším službám najmä službám všeobecného záujmu a tovarom,* * *spravodlivosti, právnej ochrane, právnym službám,* * *informáciám,* * *k iným právam (napr. politickým).* | | Pozitívny vplyv k právu na prístup k súdu, spravodlivosti vo všeobecnosti a právu na právnu pomoc. Rozšíri sa okruh osôb, oprávnených na poskytnutie právnej pomoci.  Centrum má kancelárie v 15-tich mestách na Slovensku a 46 konzultačných pracovísk. Nárast počtu klientov je možné predpokladať najmä v regiónoch s nižšími príjmami, resp. časť klientov, ktorí v súčasnosti spĺňajú nárok na priznanie právnej pomoci s finančnou účasťou bude spĺňať podmienky na priznanie právnej pomoci bez finančnej účasti. |
| *b)* | *Má návrh významný vplyv na niektorú zo zraniteľných skupín obyvateľstva alebo skupín v riziku chudoby alebo sociálneho vylúčenia?*  *Špecifikujte ovplyvnené skupiny v riziku chudoby a sociálneho vylúčenia a popíšte vplyv na ne. Je tento vplyv väčší ako vplyv na iné skupiny či subjekty? Uveďte veľkosť jednotlivých ovplyvnených skupín.* | | |
| *c)* | *Zraniteľné skupiny alebo skupiny v riziku chudoby alebo sociálneho vylúčenia sú napr.:*   * *domácnosti s nízkym príjmom (napr. žijúce iba zo sociálnych príjmov, alebo z príjmov pod hranicou rizika chudoby, alebo s príjmom pod životným minimom, alebo patriace medzi 25% domácností s najnižším príjmom),* * *nezamestnaní, najmä dlhodobo nezamestnaní, mladí nezamestnaní a nezamestnaní nad 50 rokov,* * *deti (0 – 17),* * *mladí ľudia (18 – 25 rokov),* * *starší ľudia, napr. ľudia vo veku nad 65 rokov alebo dôchodcovia,* * *ľudia so zdravotným postihnutím,* * *marginalizované rómske komunity* * *domácnosti s 3 a viac deťmi,* * *jednorodičovské domácnosti s deťmi (neúplné rodiny, ktoré tvoria najmä osamelé matky s deťmi),* * *príslušníci tretích krajín, azylanti, žiadatelia o azyl,* * *iné zraniteľné skupiny, ako sú napr. bezdomovci, ľudia opúšťajúci detské domovy alebo iné inštitucionálne zariadenia* | Pozitívny vplyv na:   1. mladých ľudí (18 – 25 rokov) – budú pre účely skúmania materiálnej núdze posudzovaní rovnako ako ostatné fyzické osoby, 2. starší ľudia, osoby zo zdravotným postihnutím a jednorodičovské domácnosti s deťmi – zvýšením hraníc materiálnej núdze sa rozšíri okruh osôb, oprávnených na priznanie nároku na poskytnutie právnej pomoci, 3. domácnosti s nízkym príjmom a osoby v materiálnej núdzi – zvýšením koeficientu materiálnej núdze a naviazaním hodnoty sporu na 2,1 násobok životného minima namiesto minimálnej mzdy získa možnosť prístupu k právnej pomoci väčšia skupina osôb s nízkymi príjmami, ktoré sú v riziku chudoby alebo sociálneho vylúčenia, 4. príslušníci tretích krajín – osoby žiadajúce o dočasné útočisko a odídenci. | |

|  |  |  |
| --- | --- | --- |
| **4.3 Identifikujte a popíšte vplyv na rovnosť príležitostí.**  **Identifikujte, popíšte a kvantifikujte vplyv na rovnosť žien a mužov.** | | |
| *a)* | *4.3.1 Dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia, veku, sexuálnej orientácie alebo iného statusu? Mohol by viesť k nepriamej diskriminácii niektorých skupín obyvateľstva? Ak áno, ktoré skupiny sú takto ovplyvnené a akým spôsobom?* | |
| *b)* | Predkladaný návrh dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia, veku, sexuálnej orientácie alebo iného statusu. Predkladaný návrh nebude viesť k nepriamej diskriminácii niektorých skupín obyvateľstva. | |
| *c)* | *4.3.2 Môže návrh viesť k zväčšovaniu nerovností medzi ženami a mužmi? Podporuje návrh rovnosť príležitostí? Má návrh odlišný vplyv na ženy a mužov? Popíšte vplyvy.* | |
| *d)* | *Popíšte riziká návrhu, ktoré môžu viesť k zväčšovaniu nerovností:* | Nepredpokladajú sa |
| *e)* | *Popíšte pozitívne vplyvy návrhu na dosahovanie rovnosti žien a mužov, rovnosti príležitostí žien a mužov, prípadne vplyvy na ženy a mužov, ak sú odlišné:* | Zvýšením hraníc materiálne núdze sa rozšíri okruh osôb, ktoré budú môcť prijímať právnu pomoc v režime novelizovaného zákona, medziiným aj o osamelé matky s deťmi, ktorým sa poskytnutím kvalifikovanej právnej pomoci zabezpečí lepší prístup k spravodlivosti pri uplatňovaní svojich nárokov. |
| *f)* | *Má návrh významné vplyvy na niektorú zo zraniteľných skupín obyvateľstva? Ak áno, aké? Akým spôsobom? Zraniteľnou skupinou obyvateľstva sa rozumejú najmä ženy ohrozené viacnásobnou diskrimináciou, tehotné matky, seniorky, ženy patriace do marginalizovaných skupín obyvateľstva, migrantky, ženy a dievčatá so zdravotným postihnutím, obete násilia a pod.* | Zvýšením hraníc materiálne núdze sa rozšíri okruh osôb, ktoré budú môcť prijímať právnu pomoc v režime novelizovaného zákona, medziiným aj o osamelé matky s deťmi, tehotné ženy, seniorky, ženy patriace do marginalizovaných skupín obyvateľstva, ženy žiadajúce o dočasné útočisko a odídenkyne, ženy a dievčatá so zdravotným postihnutím a obete násilia v rozsahu, v akom sú oprávnené získať právnu pomoc priznávanú centrom. |
| *g)* | *Pri identifikovaní vplyvov na rovnosť žien a mužov treba vziať do úvahy existujúce rozdiely medzi ženami a mužmi, ktoré sú relevantné k danej politike. Podpora rovnosti  žien a mužov nespočíva len v odstraňovaní obmedzení a bariér pre plnohodnotnú účasť na ekonomickom, politickom a sociálnom živote spoločnosti ako aj rodinnom živote, ale taktiež v podpore rovnosti medzi nimi.*  *V ktorých oblastiach podpory rovnosti žien a mužov návrh odstraňuje prekážky a/alebo podporuje rovnosť žien a mužov? Medzi oblasti podpory rovnosti žien a mužov okrem iného patria:*   * *podpora slobodného výberu povolania a ekonomickej činnosti* * *podpora vyrovnávania ekonomickej nezávislosti,* * *zosúladenie pracovného, súkromného a rodinného života,* * *podpora rovnosti príležitostí pri participácii na rozhodovaní,* * *boj proti domácemu násiliu,  násiliu na ženách a obchodovaniu s ľuďmi,* * *podpora vnímania osobnej starostlivosti o dieťa za rovnocennú s ekonomickou činnosťou a podpora neviditeľnej práce v domácnosti ako takej,* * *rešpektovanie osobných preferencií pri výbere povolania a zosúlaďovania pracovného a rodinného života.* | Podpora vyrovnávania ekonomickej nezávislosti: zvýšením hranice materiálnej núdze sa rozšíri okruh osôb, ktoré budú môcť prijímať právnu pomoc v režime novelizovaného zákona, medziiným aj o osamelé matky s deťmi, tehotné ženy, seniorky, ženy patriace do marginalizovaných skupín obyvateľstva, ženy žiadajúce o dočasné útočisko a odídenkyne, ženy a dievčatá so zdravotným postihnutím a obete násilia v rozsahu, v akom sú oprávnené získať právnu pomoc priznávanú centrom. |

|  |  |  |
| --- | --- | --- |
| **4.4 Identifikujte, popíšte a kvantifikujte vplyvy na zamestnanosť a na trh práce.**  *V prípade kladnej odpovede pripojte* ***odôvodnenie*** *v súlade s Metodickým postupom pre analýzu sociálnych vplyvov.* | | |
| *a)* | *Uľahčuje návrh vznik nových pracovných miest? Ak áno, ako? Ak je to možné, doplňte kvantifikáciu.* | |
| *b)* | *Identifikujte, v ktorých sektoroch a odvetviach ekonomiky, v ktorých regiónoch, pre aké skupiny zamestnancov, o aké typy zamestnania /pracovných úväzkov pôjde a pod.* | Bez vplyvu. |
| *c)* | *Vedie návrh k zániku pracovných miest?* *Ak áno, ako a akých? Ak je to možné, doplňte kvantifikáciu* | |
| *d)* | *Identifikujte, v ktorých sektoroch a odvetviach ekonomiky, v ktorých regiónoch, o aké typy zamestnania /pracovných úväzkov pôjde a pod. Identifikujte možné dôsledky, skupiny zamestnancov, ktoré budú viac ovplyvnené a rozsah vplyvu.* | Bez vplyvu. |
| *e)* | *Ovplyvňuje návrh dopyt po práci? Ak áno, ako?* | |
| *f)* | *Dopyt po práci závisí na jednej strane na produkcii tovarov a služieb v ekonomike a na druhej strane na cene práce.* | Bez vplyvu. |
| *g)* | *Má návrh dosah na fungovanie trhu práce?* *Ak áno, aký?* | |
| *h)* | *Týka sa makroekonomických dosahov ako je napr. participácia na trhu práce, dlhodobá nezamestnanosť, regionálne rozdiely v mierach zamestnanosti.* *Ponuka práce môže byť ovplyvnená rôznymi premennými napr. úrovňou miezd, inštitucionálnym nastavením (napr. zosúladenie pracovného a súkromného života alebo uľahčovanie rôznych foriem mobility).* | Bez vplyvu. |
| *i)* | *Má návrh špecifické negatívne dôsledky pre isté skupiny profesií, skupín zamestnancov či živnostníkov?* *Ak áno, aké a pre ktoré skupiny?* | |
| *j)* | *Návrh môže ohrozovať napr. pracovníkov istých profesií favorizovaním špecifických aktivít či technológií.* | Bez vplyvu. |
| *k)* | *Ovplyvňuje návrh špecifické vekové skupiny zamestnancov? Ak áno, aké? Akým spôsobom?* | |
| *l)* | *Identifikujte, či návrh môže ovplyvniť rozhodnutia zamestnancov alebo zamestnávateľov a môže byť zdrojom neskoršieho vstupu na trh práce alebo predčasného odchodu z trhu práce jednotlivcov.* | Bez vplyvu. |